सहायता राशि वितरण समारोह आज
मदनगंज-किशनगढ़| शिक्षासेवा संस्था शाखा किशनगढ़ की ओर से विधवा एवं अनाथ बच्चों को संस्था की ओर से महिला दिवस पर मंगलवार को कृष्णापुरी में सहायता राशि वितरित की जाएगी। इस संबंधी में सोमवार को बैठक का आयोजन किया गया। शाखा अध्यक्ष भंवरलाल सुनारीवाल ने बताया कि बैठक में जिलाध्यक्ष बंशीलाल बडोलिया, कोषाध्यक्ष रामकुमार सवासिया, संरक्षक बन्नालाल दौलिया, महामंत्री भागचंद नांगलिया, सचिव मदनलाल उदय ने भाग लिया। बैठक में निर्णय लिया कि समारोह की अध्यक्षता बंशीलाल बडोलिया करेंगे तथा मुख्य अतिथि एसके मोहनपुरिया रैगर महासभा प्रदेशाध्यक्ष होंगे।
hin_Deva hin_Deva